
הקרן לפיצוי נפגעי תאונות דרכים - קרנית
מחלקת תביעות חובה




    מ.ל.ב
        

באמצעות דוא"ל: tviot@karnit.co.il

לצרכי מו"מ לפשרה בלבד
ח.נ.,

הנדון: תאונה מיום 2.7.18
            הפוגע: מושל הראל יהודה, ת.ז. 66748237
                                                 הנפגע: ג'ורג' כלאסני, ת.ז. 203764535
הנני מייצג את מרשי שבנדון והריני מתכבד לפנות אל כב' ולפרט כדלקמן:

1. בתאריך 2.7.18 בשעה 20:00, או בסמוך לכך, בדרך כורכר בסמוך לרחובות הר שומרון וזיסו בהרצליה, היה מרשי, שוטר במשטרת ישראל, בסיור שגרתי. במהלכו, פנו מרשי ושותפו לסיור, השוטר דורי סנדלר להתפנות, או אז שמעו קול של אופנוע המגיע מכיוון מערב. הם פנו לכיוון ממנו הגיע האופנוע ומרשי נפגע מהאופנוע ונחבל בגופו (להלן: "התאונה").
רצ"ב אישור משטרה, דו"ח על פציעה ודו"ח פעולה, מסומנים "1  - 4"
2. ממקום התאונה הובהל מרשי באמצעות מד"א לבית החולים מאיר בכפר סבא, שם אובחנו חבלות באגן, בברך וברגל ימיןתך בסנטר. לאחר קבלת טיפול רפואי ראשוני אשר כלל בדיקות הדמיה והדבקת החתך שוחרר מרשי לביתו בהמלצה להמשך מעקב רפואי, להימנע מחשיפה לשמש, נטילת משככי כאבים ומנוחה.
רצ"ב דו"ח פינוי מד"א וסיכום אשפוז, מסומנים "5 – 7".
3. מרשי טופל במסגרת קופת החולים ונוכח הכאבים וההגבלה בתנועות ברך ימין הופנה מרשי לביצוע בדיקת הדמיה אשר הדגימה קרע מורכב במיניסקוס הלטרלי הכולל מספר קרעים ונוזל בכמות קטנה במפרק הברך.
4. נוכח הממצאים האובייקטיביים הופנה מרשי לביצוע טיפולי פיזיותרפיה, נטילת משככי כאבים ומנוחה.
רצ"ב תעודות רפואיות, מרשמים ותעודות מחלה, מסומנים "8 - 16".
5. מרשי שוטר במשטרת ישראל, עבודה הכרוכה מעצם טיבה וטבעה בכשירות פיזית ופעילות בעצימות גבוהה, מחמת התאונה ותוצאותיה מתקשה  מרשי בביצוע עבודתו, הוא נזקק להפוגות ממושכות במהלכה, נאלץ לצמצם את פעילותו וביצוע עבודות בשכר ונגרמו לו הפסדי השתכרות.
6. לאחר התאונה ומחמת תוצאותיה, מתקשה מרשי בביצוע פעולות יומיומיות שונות, נזקק לעזרת הזולת ויזקק לה גם בעתיד.
7. מחמת התאונה ותוצאותיה, בשים לב לאופי הפגיעה, מתקשה מרשי בניידות ובהגעה ממקום למקום, הוא נזקק להוצאות בגין מוניות ונסיעות מיוחדות ויזקק להוצאות בגין נסיעות גם בעתיד.
8. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים, אהיה מוכן להמליץ בפני מרשי על סילוק תביעתו תמורת פיצוי גלובלי בסך 165,000 ₪ בתוספת שכ"ט עו"ד.
9. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשי.              


                                                                           בכבוד רב ובב"ח,

